เทศบัญญัติเทศบาลเมืองสระบุรีเทศบัญญัติเทศบาลเมืองสระบุรีเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลเมืองสระบุรีอำเภอเมืองสระบุรี จังหวัดสระบุรีพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลเมืองสระบุรี โดยความเห็นชอบของสภาเทศบาลเมืองสระบุรี และผู้ว่าราชการจังหวัดสระบุรีจึงออกเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลเมืองสระบุรีเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลเมืองสระบุรี อำเภอเมืองสระบุรี จังหวัดสระบุรี พ.ศ.๒๕๕๗ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๔ข้อ ๓ ให้ยกเลิกเทศบัญญัติเทศบาลเมืองสระบุรี เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภทในท้องที่เขตเทศบาลเมืองสระบุรี อำเภอเมืองสระบุรีจังหวัดสระบุรี พ.ศ. ๒๕๕๕ข้อ ๔ ในเทศบัญญัตินี้บริเวณที่ ๑ หมายความว่า พื้นที่ในบริเวณ ดังต่อไปนี้ด้านเหนือ จดแนวเขตเทศบาลเมืองสระบุรีและที่ทำการองค์การบริหารส่วนจังหวัดสระบุรี ถนนสาธารณะไม่ปรากฏชื่อฟากใต้เส้นตั้งฉากกับถนนเทศบาล ๔ ที่จุดซึ่งห่างจากถนนทางหลวงแผ่นดินหมายเลข ๑(ตอนเลี่ยงเมืองด้านตะวันออก) บรรจบกับถนนเทศบาล ๔ ไปทางทิศใต้ตามแนวถนนเทศบาล ๔เป็นระยะทาง ๓๐๐ เมตรด้านตะวันออก จดเส้นขนานระยะ ๑๐๐ เมตรกับศูนย์กลางถนนเทศบาล ๔ การประปาเทศบาลเมืองสระบุรี โรงเรียนเทศบาล ๗(วัดแก่งขนุน) และวัดแก่งขนุน ถนนสาธารณะไม่ปรากฏชื่อฟากใต้แนวเขตเทศบาลเมืองสระบุรี ถนนสาธารณะไม่ปรากฏชื่อฟากเหนือที่ดินการรถไฟแห่งประเทศไทย นสล.เลขที่ ๔๖๖/๒๕๐๒ คลองเพรียวฝั่งใต้ โรงเรียนเทศบาล๙ (วัดเขาคูบา) พัสดุกองช่างเทศบาลเมืองสระบุรีโครงการส่งน้ำและบำรุงรักษาคลองเพรียว สำนักงานชลประทานที่ ๘อ่างเก็บน้ำชลประทานคลองเพรียว ถนนทางหลวงแผ่นดินหมายเลข ๒ (ถนนมิตรภาพ) ฟากเหนือถนนเทศบาล ๖ ฟากตะวันตกด้านใต้ จดแนวเขตเทศบาลเมืองสระบุรีศูนย์การทหารม้าพี้นที่เขต ๑ (บ้านแพะ) ถนนทางหลวงแผ่นดินหมายเลข ๒ (ถนนมิตรภาพ)ฟากเหนือ เขายิงเป้า ถนนทางหลวงแผ่นดินหมายเลข ๑ (ถนนพหลโยธิน) ฟากตะวันตกและเส้นขนานระยะ ๑๕๐ เมตร กับศูนย์กลางถนนทางหลวงแผ่นดินหมายเลข ๑(ตอนเลี่ยงเมืองด้านตะวันตก)ด้านตะวันตก จดแนวเขตเทศบาลเมืองสระบุรีเส้นขนานระยะ ๒๕๐ เมตร กับศูนย์กลางถนนสาธารณะไม่ปรากฏชื่อ เส้นขนานระยะ ๓๐๐ เมตรกับศูนย์กลางถนนเทศบาล ๒ เส้นตั้งฉากกับทางรถไฟสายตะวันออกเฉียงเหนือที่จุดซึ่งห่างจากแนวเขตเทศบาลเมืองสระบุรีตัดกับทางรถไฟสายตะวันออกเฉียงเหนือไปทางทิศตะวันออกตามแนวทางรถไฟสายตะวันออกเฉียงเหนือเป็นระยะทาง ๙๐ เมตรทางรถไฟสายตะวันออกเฉียงเหนือ ฟากเหนือ แนวเขตเทศบาลเมืองสระบุรีคลองส่งน้ำชลประทานสายใหญ่เสาไห้ ฟากตะวันออกโครงการส่งน้ำและบำรุงรักษาคลองเพรียวเสาไห้ สำนักงานชลประทานที่ ๘ กรมชลประทานแม่น้ำ ป่าสักฝั่งเหนือ วัดดาวเรือง โรงเรียนเทศบาล ๕ (วัดดาวเรือง)และเส้นขนานระยะ ๓๐๐ เมตร กับศูนย์กลางถนนทางหลวงแผ่นดินหมายเลข ๑ (ตอนเลี่ยงเมืองด้านตะวันตก)ทั้งนี้ ยกเว้นบริเวณ แขวงการทางสระบุรีวัดบ้านอ้อย โรงเรียนเทศบาล ๓ (วัดบ้านอ้อย) วัดบ้านบึง บึงบ้านอ้อย วัดเชิงเขาและโรงเรียนเทศบาล ๖ (วัดเชิงเขา)บริเวณที่ ๒ หมายความว่าพื้นที่ในบริเวณ ดังต่อไปนี้ด้านเหนือ จดเส้นตรงที่ลากจากเส้นขนานจากระยะ๔๕๐ เมตรกับถนนทางหลวงแผ่นดินหมายเลข ๑ (ถนนพหลโยธิน)ไปทางทิศตะวันออกเฉียงเหนือจนบรรจบกับถนนเทศบาล ๔ ที่จุดซึ่งห่างจากทางหลวงแผ่นดินหมายเลข๑ (ตอนเลี่ยงเมืองด้านตะวันออก) บรรจบกับถนนเทศบาล ๔ ไปทางทิศใต้ ตามแนวถนนเทศบาล๔ เป็นระยะทาง ๑,๗๓๐ เมตรและจดเส้นตั้งฉากกับถนนทางหลวงแผ่นดินหมายเลข ๑ (ถนนพหลโยธิน)ที่จุดซึ่งอยู่ห่างจากถนนเทศบาล ๕ บรรจบกับทางหลวงแผ่นดินหมายเลข ๑ (ถนนพหลโยธิน)ไปทางทิศใต้ตามแนวถนนทางหลวงแผ่นดินหมายเลข ๑ (ถนนพหลโยธิน) ระยะทาง ๖๘๐ เมตรไปทางทิศตะวันออกเฉียงเหนือเป็นระยะ ๔๕๐ เมตรและจดเส้นตั้งฉากกับถนนทางหลวงแผ่นดินหมายเลข ๑ (ถนนพหลโยธิน)ที่จุดซึ่งอยู่ห่างจากถนนเทศบาล ๕ บรรจบกับทางหลวงแผ่นดินหมายเลข ๑ (ถนนพหลโยธิน)ไปทางทิศใต้ตามแนวถนนทางหลวงแผ่นดินหมายเลข ๑ (ถนนพหลโยธิน) ระยะทาง ๘๘๐ เมตรไปทางทิศตะวันตกเฉียงใต้เป็นระยะ ๗๑๐ เมตรด้านตะวันออก จดถนนเทศบาล ๔ ฟากตะวันตก และฟากเหนือเส้นตั้งฉากกับถนนเทศบาล ๔ ที่จุดซึ่งถนนทางหลวงแผ่นดิน หมายเลข ๑ (ถนนพหลโยธิน)บรรจบกับถนนเทศบาล ๔ ไปทางทิศตะวันออกเฉียงเหนือ ตามแนวถนนเทศบาล ๔ เป็นระยะทาง ๑,๓๔๑ เมตร และเส้นตรงที่ลากเส้นตั้งฉากกับถนนเทศบาล ๔ที่จุดซึ่งถนนทางหลวงแผ่นดิน หมายเลข ๑ (ถนนพหลโยธิน) บรรจบกับถนนเทศบาล ๔ไปทางทิศตะวันออกเฉียงเหนือตามแนวถนนเทศบาล ๔ เป็นระยะทาง ๑,๐๒๖เมตร ไปทางทิศตะวันตกเฉียงใต้จนบรรจบกับวัดหนองโสน (ป่าสัก) ไปทางทิศตะวันตก จนบรรจบกับถนนสาธารณะไม่ปรากฏชื่อฟากตะวันออกถนนเทศบาล ๔ ฟากเหนือ โรงพยาบาลสระบุรี แม่น้ำป่าสักฝั่งเหนือ วัดศรีบุรีรตนารามโรงเรียนเทศบาล ๑๐ (อนุบาลสระบุรี) ถนนพิชัยรณรงค์ สงครามฟากเหนือถนนพิชัยรณรงค์สงคราม ซอย ๑ ฟากตะวันตก ถนนสุดบรรทัด ซอย ๑๓ ฟากตะวันตกด้านใต้ จดเส้นขนานระยะ๑๐๐ เมตร กับศูนย์กลางถนนสุดบรรทัด ถนนทางหลวงแผ่นดินหมายเลข ๑ ถนนพหลโยธินฟากตะวันตก ที่ทำการไปรษณีย์โทรเลขสระบุรี ศูนย์โทรคมนาคมสระบุรี เส้นตรงที่ลากจากทางหลวงแผ่นดินหมายเลข๑ (ถนนพหลโยธิน) ที่จุดซึ่งห่างจากถนนเทศบาล ๑ บรรจบกับถนนทางหลวงแผ่นดินหมายเลข ๑(ถนนพหลโยธิน) ไปทางทิศเหนือตามแนวถนนทางหลวงแผ่นดินหมายเลข ๑ (ถนนพหลโยธิน)เป็นระยะทาง ๑๓๐ เมตร ไปทางทิศตะวันตก จนบรรจบกับถนนสาธารณะไม่ปรากฏชื่อที่จุดซึ่งห่างจากถนนทางหลวงแผ่นดินหมายเลข๑ (ตอนเลี่ยงเมืองด้านตะวันตก) บรรจบกับถนนสาธารณะไม่ปรากฏชื่อไปทางทิศเหนือตามแนวถนนสาธารณะไม่ปรากฏชื่อเป็นระยะทาง ๔๑๐ เมตรด้านตะวันตก จดถนนสาธารณะไม่ปรากฏชื่อฟากตะวันออกถนนเทศบาล ๓ ฟากเหนือเส้นตั้งฉากกับถนนเทศบาล ๓ที่จุดซึ่งอยู่ห่างจากถนนพิชัยรณรงค์สงครามซอย ๑๕ บรรจบกับถนนเทศบาล ๓ไปทางทิศตะวันตกตามแนวถนนเทศบาล ๓ เป็นระยะทาง ๗๐๐ เมตร ศูนย์การทหารม้าพื้นที่เขต ๒ (บ้านอ้อย) แม่น้ำป่าสักฟากเหนือ เส้นขนานระยะ ๕๕๐ เมตร กับศูนย์กลางถนนทางหลวงแผ่นดินหมายเลข๑ (ถนนพหลโยธิน) ถนนสาธารณะไม่ปรากฏชื่อ ฟากเหนือวัดดาวเสด็จและเส้นตรงที่ลากจากถนนสาธารณะไม่ปรากฏชื่อไปทางทิศตะวันออกเฉียงเหนือจนบรรจบกับเส้นตั้งฉากกับถนนทางหลวงแผ่นดินหมายเลข๑ (ถนนพหลโยธิน) ที่จุดซึ่งอยู่ห่างจากถนนเทศบาล ๕ บรรจบกับถนนทางหลวงแผ่นดินหมายเลข๑ (ถนนพหลโยธิน) ไปทางทิศใต้ ตามแนวถนนทางหลวงแผ่นดินหมายเลข ๑ (ถนนพหลโยธิน)เป็นระยะทาง ๘๙๐ เมตรทั้งนี้ ยกเว้นบริเวณโรงเรียนสระบุรีวิทยาคม โรงเรียนอนุบาลสระบุรี วิทยาลัยเทคนิคสระบุรี วัดทองพุ่มพวงการไฟฟ้าฝ่ายผลิตแห่งประเทศไทย สถานีไฟฟ้าแรงสูงสระบุรี ๑ การไฟฟ้าส่วนภูมิภาคสถานีควบคุมการจ่ายไฟฟ้าสระบุรี๑บริเวณที่ ๓ หมายความว่าพื้นที่ในบริเวณ ดังต่อไปนี้ด้านเหนือ จดถนนสาธารณะไม่ปรากฏชื่อฟากใต้ถนนทางหลวงแผ่นดินหมายเลข ๑ (ถนนพหลโยธิน) ฟากตะวันออก เส้นขนานระยะ ๑๐๐เมตรกับศูนย์กลางถนนพิชัยรณรงค์สงคราม วัดศรีบุรีรัตนาราม และโรงเรียนเทศบาล ๒ด้านตะวันออก จดเส้นตั้งฉากกับถนนพิชัยรณรงค์สงครามฟากเหนือ ที่จุดซึ่งอยู่ห่างจากถนนพิชัยรณรงค์สงครามบรรจบกับถนนทางหลวงแผ่นดินหมายเลข ๑ (ถนนพหลโยธิน) ฟากตะวันออก ไปทางทิศตะวันออกตามแนวถนนพิชัยรณรงค์สงครามเป็นระยะทาง ๖๐๐ เมตร ถนนพิชัยรณรงค์สงคราม ฟากใต้ เส้นขนานระยะ ๓๕๐ เมตรกับศูนย์กลางถนนพิชัยรณรงค์สงคราม ซอย ๑ ทางรถไฟสายตะวันออกเฉียงเหนือ ฟากใต้เส้นขนานระยะ ๓๕๐ เมตรกับศูนย์กลางถนนสุดบรรทัด ซอย ๑๓ด้านใต้ จดเส้นขนานระยะ๑๐๐ เมตร กับศูนย์กลางถนนสุดบรรทัด สถานีขนส่งผู้โดยสารจังหวัดสระบุรีถนนสุดบรรทัดซอย ๗ ฟากตะวันออกเส้นตั้งฉากกับถนนสุดบรรทัดฟากใต้ที่จุดซึ่งอยู่ห่างจากถนนทางหลวงแผ่นดินหมายเลข ๑(ถนนพหลโยธิน) บรรจบกับถนนสุดบรรทัดไปทางทิศตะวันออกตามแนวถนนสุดบรรทัดเป็นระยะทาง ๓๖๓ เมตร และคลองส่งน้ำชลประทานสายใหญ่คลองเพรียวฝั่งเหนือด้านตะวันตก จดเส้นขนายระยะ ๒๐๐เมตรกับศูนย์กลางทางหลวงแผ่นดินหมายเลข ๑ ถนนพหลโยธิน ฟากตะวันตกถนนพิชัยรณรงค์สงครามซอย ๑๓ ฟากตะวันออก สำนักงานเทศบาลเมืองสระบุรีธนาคารออมสินสาขาสระบุรี ถนนเทศบาล ๓ฟากเหนือและถนนสาธารณะไม่ปรากฏชื่อฟากตะวันออกบริเวณที่ ๔ หมายความว่าพื้นที่ในบริเวณ ดังต่อไปนี้ด้านเหนือ จดเส้นขนานระยะ๑๐๐ เมตร กับศูนย์กลางถนนสุดบรรทัด สถานีขนส่งผู้โดยสารจังหวัดสระบุรีและที่ทำการประปาเขาน้อยเทศบาลเมืองสระบุรีด้านตะวันออก จดถนนพิชัยรณรงค์สงคราม ซอย ๑ ฟากตะวันตกด้านใต้ จดคลองส่งน้ำชลประทานสายใหญ่คลองเพรียวฟากเหนือด้านตะวันตก จดเส้นตั้งฉากกับคลองส่งน้ำชลประทานสายใหญ่คลองเพรียวที่จุดซึ่งอยู่ห่างจากถนนทางหลวงแผ่นดินหมายเลข ๑ (ถนนพหลโยธิน)บรรจบกับคลองส่งน้ำชลประทานสายใหญ่คลองเพรียว ไปทางทิศตะวันออกตามแนวคลองส่งน้ำชลประทานสายใหญ่คลองเพรียว เป็นระยะ ๓๖๓ เมตร และถนนสุดบรรทัดซอย๗ ฟากตะวันออกทั้งนี้ ยกเว้นเขตทหารบริเวณที่ ๕ หมายความว่าพื้นที่ในบริเวณ ดังต่อไปนี้ด้านเหนือ จดแนวเขตเทศบาลเมืองสระบุรีด้านตะวันออก จดแนวเขตเทศบาลเมืองสระบุรีด้านใต้ จดแนวเขตเทศบาลเมืองสระบุรีด้านตะวันตก จดแนวเขตเทศบาลเมืองสระบุรีบริเวณที่ ๖ หมายความว่าพื้นที่ในบริเวณ บึงบ้านอ้อยบริเวณที่ ๗ หมายความว่าพื้นที่ในบริเวณ เขาตะกร้าบริเวณที่ ๘ หมายความว่าพื้นที่ในบริเวณ อ่างเก็บน้ำชลประทานคลองเพรียวทั้งนี้ พื้นที่บริเวณที่ ๑ บริเวณที่ ๒ บริเวณที่ ๓ บริเวณที่ ๔บริเวณที่ ๕ บริเวณที่ ๖ บริเวณที่ ๗ และบริเวณที่ ๘รายละเอียดปรากฏตามแผนที่ท้ายเทศบัญญัตินี้ข้อ ๕ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชน หรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิงเพื่อจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งูจระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สถานบริการ ตามกฎหมายว่าด้วยสถานบริการ(๖) อาคารพาณิชยกรรมประเภทอาคารขนาดใหญ่หรืออาคารสูงแต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) อาคารอุตสาหกรรมประเภทอาคารขนาดใหญ่หรืออาคารสูง(๘) อาคารอยู่อาศัยประเภทห้องชุด อาคารชุดหรืออาคารอยู่อาศัยรวมตามกฎหมายว่าด้วยอาคารชุดประเภทอาคารสูงหรืออาคารขนาดใหญ่ยกเว้นระยะ ๑๕๐ เมตร จากกึ่งกลางแนวถนนเทศบาล ๖(๙) อาคารอยู่อาศัยประเภทหอพักตามกฎหมายว่าด้วยหอพักประเภทอาคารสูงหรืออาคารขนาดใหญ่ ยกเว้นระยะ ๑๕๐ เมตรจากกึ่งกลางแนวถนนเทศบาล ๖(๑๐) โรงฆ่าสัตว์ตามกฎหมายว่าด้วยการควบคุมการฆ่าสัตว์และจำหน่ายสัตว์(๑๑) ไซโลเก็บผลิตผลทางการเกษตร(๑๒) โรงกำจัดมูลฝอย(๑๓) โรงซื้อขายเศษวัสดุข้อ ๖ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิงเพื่อจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งูจระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สถานบริการ ตามกฎหมายว่าด้วยสถานบริการ(๖) สุสานและฌาปนสถานตามกฎหมายว่าด้วยสุสานและฌาปนสถาน(๗) อาคารอยู่อาศัยประเภทอาคารขนาดใหญ่พิเศษหรืออาคารสูง(๘) อาคารพาณิชยกรรม ประเภทอาคารขนาดใหญ่พิเศษหรืออาคารสูงแต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๙) อาคารอุตสาหกรรมประเภทอาคารขนาดใหญ่พิเศษหรืออาคารสูง(๑๐) โรงฆ่าสัตว์ตามกฎหมายว่าด้วยการควบคุมการฆ่าสัตว์และจำหน่ายสัตว์(๑๑) ไซโลเก็บผลิตผลทางการเกษตร(๑๒) โรงกำจัดมูลฝอย(๑๓) โรงซื้อขายเศษวัสดุข้อ ๗ ภายในบริเวณที่ ๓ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) คลังน้ำมันและสถานที่เก็บรักษาน้ำมัน ลักษณะที่สามสถานีบริการน้ำมันประเภท ก สถานีบริการน้ำมันประเภท ข สถานีบริการน้ำมันประเภท คลักษณะที่สอง สถานีบริการน้ำมันประเภท จ ลักษณะที่สอง และสถานีบริการน้ำมันประเภทฉ ตามกฎหมายว่าด้วยการควบคุมน้ำมันเชื้อเพลิงเพื่อจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุสถานที่เก็บรักษาก๊าซปิโตรเลียมเหลวประเภทโรงเก็บและสถานีบริการก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งูจระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สถานบริการ ตามกฎหมายว่าด้วยสถานบริการ(๖) สุสานและฌาปนสถานตามกฎหมายว่าด้วยสุสานและฌาปนสถาน(๗) อาคารอุตสาหกรรมประเภทอาคารขนาดใหญ่หรืออาคารสูง(๘) โรงฆ่าสัตว์ตามกฎหมายว่าด้วยการควบคุมการฆ่าสัตว์และจำหน่ายสัตว์(๙) ไซโลเก็บผลิตผลทางการเกษตร(๑๐) โรงกำจัดมูลฝอย(๑๑) โรงซื้อขายเศษวัสดุข้อ ๘ ภายในบริเวณที่ ๔ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน(๒) คลังน้ำมันและสถานที่เก็บรักษาน้ำมัน ลักษณะที่สามสถานีบริการน้ำมันประเภท ก สถานีบริการน้ำมันประเภท ข สถานีบริการน้ำมันประเภท คลักษณะที่สอง สถานีบริการน้ำมันประเภท จ ลักษณะที่สอง และสถานีบริการน้ำมันประเภทฉ ตามกฎหมายว่าด้วยการควบคุมน้ำมันเชื้อเพลิงเพื่อจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุสถานที่เก็บรักษาก๊าซปิโตรเลียมเหลวประเภทโรงเก็บและสถานีบริการก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) อาคารอยู่อาศัยประเภทหอพักตามกฎหมายว่าด้วยหอพัก(๗) อาคารสถานสงเคราะห์หรืออาคารรับเลี้ยงเด็ก(๘) อาคารสถานสงเคราะห์หรือรับเลี้ยงคนชรา(๙) โรงฆ่าสัตว์ตามกฎหมายว่าด้วยการควบคุมการฆ่าสัตว์และจำหน่ายสัตว์(๑๐) ไซโลเก็บผลิตผลทางการเกษตร(๑๑) อาคารสถาบันการศึกษา(๑๒) อาคารสถาบันศาสนา(๑๓) โรงกำจัดมูลฝอย(๑๔) โรงซื้อขายเศษวัสดุข้อ ๙ ภายในบริเวณที่ ๕ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) โรงแรมตามกฎหมายว่าด้วยโรงแรม(๓) สถานบริการตามกฎหมายว่าด้วยสถานบริการ(๔) อาคารพาณิชยกรรมประเภทอาคารขนาดใหญ่หรืออาคารสูงแต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๕) อาคารอุตสาหกรรมประเภทอาคารขนาดใหญ่หรืออาคารสูง(๖) อาคารห้องแถว บ้านแถวหรือตึกแถว(๗) อาคารอยู่อาศัยประเภทอาคารชุดตามกฎหมายว่าด้วยอาคารชุดประเภทอาคารสูง หรืออาคารขนาดใหญ่ ยกเว้นระยะ ๑๕๐ เมตรจากกึ่งกลางแนวถนนมิตรภาพจากแนวถนนเทศบาล ๖ ถึงคลองฝั่งแดง(๘) อาคารอยู่อาศัยประเภทหอพักตามกฎหมายว่าด้วยหอพักประเภทอาคารสูงหรืออาคารขนาดใหญ่ ยกเว้นระยะ ๑๕๐ เมตรจากกึ่งกลางแนวถนนมิตรภาพจากแนวถนนเทศบาล ๖ ถึงคลองฝั่งแดงข้อ ๑๐ ภายในบริเวณที่๖ เฉพาะที่ดินซึ่งเป็นของรัฐ ให้ก่อสร้างอาคารเพื่อนันทนาการหรือเกี่ยวข้องกับนันทนาการการรักษาคุณภาพสิ่งแวดล้อมหรือสาธารณประโยชน์และเพื่อการก่อสร้างระบบบำบัดน้ำเสียเท่านั้นสำหรับที่ดินของเอกชน ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน(๒) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๓) สถานบริการ ตามกฎหมายว่าด้วยสถานบริการ(๔) อาคารอยู่อาศัยประเภทอาคารขนาดใหญ่หรืออาคารสูง(๕) อาคารพาณิชยกรรมประเภทอาคารขนาดใหญ่หรืออาคารสูง(๖) ห้องแถวหรือตึกแถว บ้านแถว(๗) อาคารอยู่อาศัยประเภทอาคารชุดตามกฎหมายว่าด้วยอาคารชุด(๘) อาคารอยู่อาศัยประเภทหอพักตามกฎหมายว่าด้วยหอพัก(๙) โรงกำจัดมูลฝอย(๑๐) โรงซื้อขายเศษวัสดุข้อ ๑๑ ภายในบริเวณที่๗ เฉพาะที่ดินซึ่งเป็นของรัฐให้ก่อสร้างอาคารเพื่อนันทนาการหรือเกี่ยวข้องกับนันทนาการ การรักษาคุณภาพสิ่งแวดล้อมหรือสาธารณประโยชน์เท่านั้นสำหรับที่ดินของเอกชน ห้ามบุคคลใดก่อสร้างอาคารดังต่อไปนี้(๑) โรงงานทุกประเภทตามกฎหมายว่าด้วยโรงงาน(๒) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งูจระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๓) สถานบริการ ตามกฎหมายว่าด้วยสถานบริการ(๔) อาคารอยู่อาศัยประเภทอาคารขนาดใหญ่หรืออาคารสูง(๕) อาคารพาณิชยกรรมประเภทอาคารขนาดใหญ่หรืออาคารสูง(๖) ห้องแถวหรือตึกแถว บ้านแถว(๗) อาคารอยู่อาศัยประเภทอาคารชุดตามกฎหมายว่าด้วยอาคารชุด(๘) อาคารอยู่อาศัยประเภทหอพักตามกฎหมายว่าด้วยหอพัก(๙) โรงกำจัดมูลฝอย(๑๐) โรงซื้อขายเศษวัสดุข้อ ๑๒ ภายในบริเวณที่๘ให้ก่อสร้างอาคารเพื่อนันทนาการหรือเกี่ยวข้องกับนันทนาการการรักษาคุณภาพสิ่งแวดล้อมหรือสาธารณประโยชน์เท่านั้นข้อ ๑๓ ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ ถึงข้อ ๑๒ข้อ ๑๔ อาคารที่มีอยู่แล้วในบริเวณพื้นที่ที่กำหนดตามข้อ๔ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ ถึงข้อ ๑๒ข้อ ๑๕ อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามเทศบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๖ ให้นายกเทศมนตรีเมืองสระบุรีรักษาการตามเทศบัญญัตินี้ประกาศณ วันที่ ๗ พฤศจิกายน พ.ศ. ๒๕๕๗ภาณุพงศ์ทิพยเศวตนายกเทศมนตรีเมืองสระบุรี[เอกสารแนบท้าย]๑. แผนที่ท้ายเทศบัญญัติเทศบาลเมืองสระบุรี เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลเมืองสระบุรี อำเภอเมืองสระบุรี จังหวัดสระบุรีพ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๑๖ ธันวาคม๒๕๕๗ปริญสินีย์/ผู้ตรวจ๑๖ ธันวาคม๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๕๒ ง/หน้า ๒๐/๑๒ ธันวาคม ๒๕๕๗